Source: https://kapo.ee/et/print/385.html
Timestamp: 2020-02-18 10:54:58+00:00

Document:
Home > Valik kohtulahendeid > Korruptsiooni kuriteod
Sotsiaalministeeriumi infotehnoloogia juht Henry T. mõisteti kohtus 2005. a süüdi KarS § 293 lg 2 p 1, 2, § 294 lg 2 p 1, 2 ja § 394 lg 1 järgi kvalifitseeritavate kuritegude toimepanemises. Henry T. sai pistise ja altkäemaksuna tulu äriühingute esindajatelt selle eest, et ta võimaldas nendel firmadel võita ministeeriumi välja kuulutatud hankekonkursse. Saadud tulu laskis Henry T. fiktiivsete arvete alusel kanda temaga seotud firmade arvele, et varjata pistise ja altkäemaksu saamist. Kohus karistas Henry T. osaliselt reaalse vangistusega.
Justiitsministeeriumi üldosakonna referent Kairi K. mõisteti kohtus 2005. a süüdi KarS § 293 lg 2 p 1 järgi kvalifitseeritavate kuritegude toimepanemises. Kairi K. kasutas oma ametiseisundit, eelistades rahalise vastutasu eest ühe kindla kinnisvaraettevõtte teenuseid teistele kinnisvaraettevõtetele. Kohus karistas Kairi K. tingimisi vangistusega.
Võru Maakohtu haldusdirektor Silvi L. mõisteti kohtus 2005. a süüdi KarS § 289 järgi kvalifitseeritava kuriteo toimepanemises. Silvi L. määras endale põhjendamatult autokompensatsiooni isikliku sõiduki ametisõitudeks kasutamise eest, kuigi ta kasutas tegelikult ametisõidukit. Kohus karistas Silvi L. tingimisi vangistusega.
Maksu- ja Tolliameti uurimisosakonna Põhja I talituse juhataja kohusetäitja Ahti L. mõisteti kohtus 2005. a süüdi KarS § 294 lg 2 p 4 ja § 25 järgi kvalifitseeritava kuriteo toimepanemises. Ahti L. küsis kuriteo matkimise käigus ühe firma juhatuse liikmelt äriühingu tegevuse uurimiseks alustatud kriminaalasja lõpetamise eest altkäemaksu. Kohus karistas Ahti L. osaliselt reaalse vangistusega.
Tolliameti uurimisosakonna kriminaaltalituse vanemspetsialist Kalev O. mõisteti 2005. a kohtus süüdi KarS § 137 lg 1 ja § 418 lg 1, 2 järgi kvalifitseeritavate kuritegude toimepanemises. Kalev O. teostas eraviisilist jälitustegevust, kuulates salaja pealt oma ülemuse kabinetis toimunud isikutevahelisi vestlusi. Peale selle käitles Kalev O. ebaseaduslikult laskemoona. Kohus karistas KalevO. tingimisi vangistusega.
Põhja Politseiprefektuuri kriminaaltalituse vaneminspektor Andrei O. mõisteti kohtus 2005. a süüdi KarS § 294 lg 1 ja § 25 lg 2, § 293 lg 1 ja § 25 lg 2 ning § 289 järgi kvalifitseeritavate kuritegude toimepanemises. Andrei O. tegi ettepaneku maksta temale altkäemaksu 10 000 krooni ühe kriminaalasja lõpetamise eest ning pistist teise kriminaalmenetluse alustamiseks. Samuti kasutas Andrei O. politsei käsutuses olevaid andmekogusid kolmandatele isikutele andmete väljastamiseks. Kohus karistas Andrei O. vangistusega.
Kirde Tolliinspektuuri Narva tollipunkti inspektor Igor K. mõisteti kohtus 2005. a süüdi KarS § 294 lg 2 p 1 järgi kvalifitseeritavate kuritegude toimepanemises. Igor K. võimaldas ebaseaduslikult rahalise vastutasu eest eraisikutel korduvalt toimetada üle Euroopa Liidu tolliterritooriumi piiri tollikontrollist kõrvale hoidudes deklareeritavat kaupa. Kohus karistas Igor K. tingimisi vangistusega.
Narva maanteetollipunkti inspektor Janno S. mõisteti kohtus 2005. a süüdi KarS § 294 lg 1 järgi kvalifitseeritava kuriteo toimepanemises. Janno S. võimaldas ebaseaduslikult rahalise vastutasu eest siseneda eraisikul sõiduautoga Eesti Vabariiki ilma tollikontrollita. Kohus karistas Janno S. tingimisi vangistusega.
Tallinna Tööhõiveameti direktor Marju R.mõisteti kohtus 2005. a süüdi KrK § 161 järgi kvalifitseeritavate kuritegude toimepanemises. Marju R. nimetas oma käskkirjaga fiktiivselt tööle 2 inimest, kes andsid vastavalt kokkuleppele iga kuu osa oma töötasust Marju R.-le. Kohus karistas Marju R. rahalise karistusega.
Keskkonnainspektsiooni Võrumaa osakonna juhataja ja juhtivinspektor Endel V. mõisteti kohtus 2005. a süüdi KarS § 418 lg 1 ja § 289 ning KrK § 1611 järgi kvalifitseeritavate kuritegude toimepanemises. Endel V. kasutas kontrollreidil tabatud õigusrikkuja suhtes vägivalda ning lõhkus ühel kontrollreidil avastatud loata püügivahendi, millega tekitas olulise varalise kahju. Samuti hoidis Endel V. oma kodus ebaseaduslikult tulirelvi ja nende osi ning laskemoona. Kohus karistas Endel V. tingimisi vangistusega.
AS TRC Tubakas omanik Vahur J. mõisteti kohtus 2005. a süüdi KarS § 298 lg 1 ja § 25 lg 2 ning § 316 järgi kvalifitseeritavate kuritegude toimepanemises. Vahur J. andis altkäemaksu AS TRC Tubakas suhtes maksundusalast väärtegu menetlenud maksuametnikele maksusüütegusid kajastavate dokumentide tagastamise eest. Samuti pani Vahur J. toime süütõendite kunstliku loomise katse, hävitades kuriteo matkimise käigus talle tagastatud maksusüütegusid kajastava disketi. Kohus karistas Vahur J.vangistusega.
Kütuseärimehed Eduard B., Vladimir K. ja Jüri R. mõisteti kohtus 2005. a süüdi KrK § 76 lg 2 p 3 järgi kvalifitseeritavate kuritegude toimepanemises. Süüdimõistetud organiseerisid grupis kütuse suuremahulist salakaubavedu võltsitud dokumentide kasutamisega Roomassaare sadama kaudu. Riigile jäeti tasumata aktsiisi- ja käibemaks kokku summas 46 388 828 krooni. Kohus karistas Eduard B.ja Jüri R. vangistusega ning Vladimir K. tingimisi vangistusega. Lisaks mõisteti neilt solidaarselt riigi kasuks välja 34 917 918 krooni.
Kagu Piirivalvepiirkonna Koidula piiripunkti piirivalvur Margus L. mõisteti kohtus 2005. a süüdi KarS § 294 lg 1 järgi. Margus L. võttis altkäemaksuna raha ja lubas vastutasuna selle eest oma ametiseisundit ära kasutades tuua Venemaalt Eestisse keelatud ja eriluba nõudvat kaupa – kolm käsigranaati. Margus L. karistati 1 aasta ja 6 kuu pikkuse vangistusega (sellest reaalselt šokivangistus 2 kuud ning ülejäänu tingimisi 12-kuulise katseajaga).
Välisministeeriumi haldusosakonna juhataja Kalle K. mõisteti kohtus 2004. a süüdi KrK § 76 lg 1 ja § 186 järgi kvalifitseeritavate kuritegude toimepanemises. Kalle K. ostis välismaalt oma välisteenistuses olevate alluvate nimele sõidukid ning võltsis sõidukite ostmiseks ja Eestisse toomiseks vajalikel dokumentidel alluvate allkirju. Samuti pani Kalle K. võltsitud dokumentide alusel sõidukite Eestisse toomisega toime salakaubaveo ning ühtlasi põhjustas sellega maksukahju. Kohus karistas Kalle K. rahalise karistusega.
Kodakondsus- ja Migratsiooniameti rahandusosakonna juhataja asetäitja Illar E. mõisteti kohtus 2004. a süüdi KarS § 289 ja § 300 järgi kvalifitseeritavate kuritegude toimepanemises. Illar E.tegi Kodakondsus- ja Migratsiooniameti esindajana korruptsioonivastase seadusega keelatud tehinguid enda lähisugulaste firmadega. Samuti lõi Illar E. ehitustööde riigihankel ühele firmale põhjendamatuid soodustingimusi. Kohus karistas Illar E. rahalise karistusega.

References: § 293
 § 294
 § 394
 Kohus 
 § 293
 Kohus 
 § 289
 Kohus 
 § 294
 § 25
 Kohus 
 § 137
 § 418
 Kohus 
 § 294
 § 25
 § 293
 § 25
 § 289
 Kohus 
 § 294
 Kohus 
 § 294
 Kohus 
 § 161
 Kohus 
 § 418
 § 289
 § 1611
 Kohus 
 § 298
 § 25
 § 316
 Kohus 
 § 76
 Kohus 
 § 294
 § 76
 § 186
 Kohus 
 § 289
 § 300
 Kohus